《次韵寄和桂德山明府偶然作 其三》
清代·杨维屏

时复跨马出，问俗周里廛。不知我父老，欣欣何所欢。

儿童负藁我，落日归柴关。来岁知饱无，今岁足飘箪。

归来一长叹，当时不能餐。搴茭何无策，乃更取民阛。

谁能夺彼食，以为能吏颜。哀哀此瘅人，瘅人在我前。

作者简介：杨维屏，字翠岩，侯官人。道光乙未举人，官中卫知县。有《云悦山房偶存稿》。